Дадатак 9

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ГРАМАДАЗНАЎСТВА»**

**1. Вучэбныя праграмы**

У 2025/2026 навучальным годзе пры вывучэнні вучэбнага прадмета «Грамадазнаўства» выкарыстоўваюцца вучэбныя праграмы, зацверджаныя Міністэрствам адукацыі Рэспублікі Беларусь у 2025 годзе.

**Звяртаем увагу**, што колькасць вучэбных тыдняў у X класе з 2025/2026 навучальнага года скарацілася і складае 34 вучэбныя тыдні (пункт 2 артыкула 150 Кодэкса Рэспублікі Беларусь аб адукацыі). У сувязі з гэтым у вучэбнай праграме па вучэбным прадмеце «Грамадазнаўства» для X класа скарацілася колькасць вучэбных гадзін: **на базавым узроўні** – на 1 гадзіну, **на павышаным узроўні** – на 2 гадзіны. Колькасць вучэбных гадзін у абодвух выпадках скарацілася за кошт рэзервовага часу.

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/obshchestvovedenie.html).*

**2. Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2025/2026 навучальным годзе, размешчаны на партале: [*http://e-padruchnik.adu.by*](http://e-padruchnik.adu.by/).

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

**Звяртаем увагу,** што пры арганізацыі адукацыйнага працэсу неабходна ўлічваць рэкамендацыі «Аб актуальных пытаннях выкладання вучэбных прадметаў сацыяльна-гуманітарнага напрамку ва ўстановах агульнай сярэдняй адукацыі», якія размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)*.*

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Грамадазнаўства» ў 2025/2026 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

**3. Вывучэнне вучэбнага прадмета на павышаным узроўні**

На II ступені агульнай сярэдняй адукацыі вучэбны прадмет «Грамадазнаўства» можа вывучацца на павышаным узроўні ў IX класе ў аб’ёме не больш за дзве дадатковыя вучэбныя гадзіны на тыдзень. Рэкамендацыі па арганізацыі вывучэння вучэбнага прадмета «Грамадазнаўства» ў IX класе на павышаным узроўні размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

Пры вывучэнні вучэбнага прадмета «Грамадазнаўства» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе [*http://profil.adu.by*](http://profil.adu.by/)*.* Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі з выкарыстаннем вучэбных дапаможнікаў і электронных дадаткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/obshchestvovedenie.html)*.*

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 23.04.2025 № 75 зацверджаны тыпавы вучэбны план ліцэя.

Па вучэбным прадмеце «Грамадазнаўства», які вывучаецца ў ліцэі на павышаным узроўні, устаноўлены дыяпазон колькасці вучэбных гадзін: **ад 2 да 4**.

Пры вывучэнні вучэбнага прадмета «Грамадазнаўства» на павышаным узроўні на працягу 3 і 4 гадзін размеркаванне вучэбных гадзін наступнае:

|  |  |  |
| --- | --- | --- |
| Клас | Тэмы вучэбнай праграмы | Колькасць гадзін на вывучэнне тэмы |
| пры вывучэнні вучэбнага прадмета 3 гадзіны на тыдзень | пры вывучэнні вучэбнага прадмета 4 гадзіны на тыдзень |
| **X** | Уводзіны | 2 | 2 |
| I. Сацыяльная сфера грамадства | 21 | 28 |
| II. Палітычная сфера грамадства | 24 | 32 |
| III. Эканамічная сфера грамадства | 27 | 36 |
| IV. Духоўная сфера грамадства | 21 | 28 |
| Выніковае абагульненне | 2 | 2 |
| **Усяго** | **97 + 5** рэзервовых гадзін | **128 + 8** рэзервовых гадзін |
| **XI** | Уводзіны | 2 | 2 |
| I. Станаўленне сучаснай цывілізацыі | 21 | 28 |
| II. Беларусь у сусветнай супольнасці | 24 | 32 |
| III. Прававая сістэма Рэспублікі Беларусь | 30 | 40 |
| IV. Асноўныя напрамкі ўнутранай палітыкі беларускай дзяржавы | 18 | 24 |
| Выніковае абагульненне | 2 | 2 |
| **Усяго** | **97 + 5** рэзервовых гадзін | **128 + 8** рэзервовых гадзін |

**5. Асаблівасці арганізацыі адукацыйнага працэсу**

**Звяртаем увагу**, што пры арганізацыі адукацыйнага працэсу настаўнік *абавязаны забяспечыць выкананне патрабаванняў вучэбнай праграмы па вучэбным прадмеце «Грамадазнаўства»*. Мэты і задачы ўрокаў павінны быць арыентаваны на дасягненне патрабаванняў да вынікаў вучэбнай дзейнасці вучняў, указаных пасля кожнага раздзела вучэбнай праграмы. Пры правядзенні кантролю вынікаў вучэбнай дзейнасці вучняў не дапускаецца прад’яўленне да іх патрабаванняў, якія не прадугледжаны вучэбнай праграмай.

**Рэалізацыя выхаваўчага патэнцыялу вучэбнага прадмета**

**Звяртаем увагу,** што Дырэктывай Прэзідэнта Рэспублікі Беларусь № 12 ад 09.04.2025 г. «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Навучанне вучэбнаму прадмету «Грамадазнаўства» павінна садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, стымуляванне актыўнага ўдзелу ў захаванні гістарычнай памяці і нацыянальных каштоўнасцей; павышэнне прававой, палітычнай культуры вучняў і іх сацыяльнай адказнасці.

Адбор дыдактычных матэрыялаў для ўрокаў неабходна ажыццяўляць з улікам іх выхаваўчага ўздзеяння на вучняў. Матэрыял, які вывучаецца на ўроку, павінен прадстаўляць узоры маральнасці, патрыятызму, духоўнасці, грамадзянскасці.

Пры вывучэнні вучэбнага прадмета «Грамадазнаўства» неабходна на канкрэтных прыкладах з выкарыстаннем матэрыялаў рэспубліканскіх і рэгіянальных СМІ акцэнтаваць увагу вучняў на тэматыцы, звязанай з мірнай стваральнай працай грамадзян рэспублікі і дасягненнямі нашай краіны ў розных сферах жыццядзейнасці (навука, адукацыя, культура, ахова здароўя, эканоміка, спорт і інш.).

Для рэалізацыі выхаваўчага патэнцыялу вучэбнага прадмета рэкамендуецца выкарыстоўваць таксама дапаможнік для вучняў «Я грамадзянін Рэспублікі Беларусь» (Адукацыя і выхаванне, 2024).

**Вывучэнне асобных пытанняў вучэбнай праграмы**

Пры вывучэнні тэмы *«Дзейнасная сутнасць чалавека» (IX клас)* неабходна надаць асаблівую ўвагу пытанням: праца і яе значэнне ў жыцці чалавека; запатрабаваныя прафесіі на рынку працы. Пры вывучэнні гэтых пытанняў неабходна акцэнтаваць увагу вучняў на ролі працы ў жыцці асобнага чалавека і грамадства, яе значэнні для самарэалізацыі чалавека, матэрыяльнага дабрабыту і развіцця грамадства. Пры вывучэнні пытання «Запатрабаваныя прафесіі на рынку працы» рэкамендуецца выкарыстоўваць матэрыялы рубрыкі «Рынак працы» Нацыянальнага статыстычнага камітэта Рэспублікі Беларусь *(*[*https://www.belstat.gov.by/ofitsialnaya-statistika/ssrd-mvf\_2/tablitsy-svodnyh-dannyh/realnyi-sektor\_2/rynok-truda\_2*](https://www.belstat.gov.by/ofitsialnaya-statistika/ssrd-mvf_2/tablitsy-svodnyh-dannyh/realnyi-sektor_2/rynok-truda_2/)*)*, а таксама аналітычныя матэрыялы «Працоўная сфера: тэндэнцыі і перспектывы» Беларускага інстытута стратэгічных даследаванняў *(*[*https://socio.bisr.by/trudovaja-sfera-tendencii-perspektivy*](https://socio.bisr.by/trudovaja-sfera-tendencii-perspektivy/)*)*.

Пры вывучэнні пытанняў «Адносіны паміж пакаленнямі. Захаванне і ўмацаванне традыцыйных беларускіх сямейных каштоўнасцей» *(IX клас, тэма «Сямейныя адносіны»)* неабходна звярнуць увагу вучняў на тое, што асаблівасцю традыцыйных беларускіх сямейных адносін з’яўляецца асабліва паважлівае стаўленне да пажылых людзей: шанаванне старэйшых, паважлівае стаўленне да бацькоў. Умацаванне традыцыйных сямейных каштоўнасцей і статусу сям’і з’яўляецца важным напрамкам сацыяльнай палітыкі беларускай дзяржавы. У артыкуле 32 Канстытуцыі Рэспублікі Беларусь замацаваны нормы аб шлюбе як саюзе жанчыны і мужчыны, роўнасці правоў мужа і жонкі ў шлюбе і сям’і, прыярытэце выхавання дзяцей у сям’і.

Пры вывучэнні пытання «Традыцыйныя духоўна-маральныя каштоўнасці і сацыякультурныя каштоўнасці беларускага грамадства» (*IX клас, тэма «Сацыяльныя нормы і паводзіны асобы»)* мэтазгодна выкарыстоўваць вынікі даследавання Беларускага інстытута стратэгічных даследаванняў: «Каштоўнасны партрэт сучаснага беларускага грамадства» *(*[*https://bisr.gov.by/my-v-smi/issledovanie-ponyatie-dabrabyt-obedinilo-v-sebe-glavnye-cennosti-belorusov*](https://bisr.gov.by/my-v-smi/issledovanie-ponyatie-dabrabyt-obedinilo-v-sebe-glavnye-cennosti-belorusov)*)*, «Аб дынаміцы каштоўнасцей сучаснага грамадства» *(https://bisr.gov.by/mneniya/o-dinamike-cennostey-sovremennogo-obschestva)*.

Пры вывучэнні тэмы *«Канстытуцыя Рэспублікі Беларусь – Асноўны Закон дзяржавы»* (*IX клас*) варта акцэнтаваць увагу вучняў на пытанні аб зменах і дапаўненнях у Канстытуцыі, прынятых на рэспубліканскім рэферэндуме 27 лютага 2022 года. Пры абмеркаванні гэтага пытання рэкамендуецца арганізаваць работу вучняў з фрагментамі тэксту Канстытуцыі: артыкулы 15, 32, 45, 54, глава 31 і інш.

Змены і дапаўненні ў Канстытуцыю Рэспублікі Беларусь, прынятыя на рэспубліканскім рэферэндуме 27 лютага 2022 года, закранулі пытанні дзяржаўнага ладу. Пры вывучэнні тэмы *«Дзяржаўная ўлада ў Рэспубліцы Беларусь»* (*IX клас*) неабходна разгледзець пытанне «Усебеларускі народны сход – вышэйшы прадстаўнічы орган народаўладдзя Рэспублікі Беларусь».Рэкамендуецца арганізаваць каменціраванае чытанне з вучнямі главы 3¹ Канстытуцыі. Прынцыпова важна растлумачыць вучням сэнс новага статусу УНС – «вышэйшы прадстаўнічы орган народаўладдзя, які вызначае стратэгічныя напрамкі развіцця грамадства і дзяржавы, які забяспечвае непахіснасць канстытуцыйнага ладу, пераемнасць пакаленняў і грамадзянскую згоду»; паўнамоцтвы УНС.

Пры вывучэнні пытання «Інфармацыйная культура і інфармацыйная бяспека»(*IX клас, тэма «Медыякультура сучаснага грамадства»)* рэкамендуецца пазнаёміць вучняў з асноўнымі палажэннямі Канцэпцыі інфармацыйнай бяспекі Рэспублікі Беларусь, зацверджанай ў 2019 годзе: [*https://pravo.by/document/?guid=3871&p0=P219s0001*](https://pravo.by/document/?guid=3871&p0=P219s0001), і Законам Рэспублікі Беларусь «Аб абароне персанальных даных» *(*[*https://pravo.by/document/?guid=12551&p0=H12100099&p1=1&p5=0*](https://pravo.by/document/?guid=12551&p0=H12100099&p1=1&p5=0)*)*.

Важна звярнуць увагу вучняў на тое, што найбольш дзейсным сродкам забеспячэння інфармацыйнай бяспекі асобы з’яўляецца высокі ўзровень яе інфармацыйнай культуры: здольнасць выразна ўсведамляць інфармацыйныя патрэбы, выяўляць і ацэньваць крыніцы інфармацыі (выяўляць найбольш дакладныя, поўныя і аператыўныя крыніцы інфармацыі), знаходзіць, аналізаваць, інтэрпрэтаваць інфармацыю.

У тэме *«Геапалітычнае становішча і нацыянальныя інтарэсы Рэспублікі Беларусь»* (*XI клас*) прадугледжана вывучэнне пытання «Нацыянальная бяспека: рызыкі, выклікі, пагрозы». У адпаведнасці з Канцэпцыяй нацыянальнай бяспекі Рэспублікі Беларусь, зацверджанай Усебеларускім народным сходам (красавік 2024 года), нацыянальная бяспека ўяўляе сабой «стан абароненасці нацыянальных інтарэсаў Рэспублікі Беларусь ад унутраных і знешніх пагроз, які забяспечвае яе ўстойлівае развіццё». Вучняў XI класа неабходна пазнаёміць з асноўнымі палажэннямі Канцэпцыі нацыянальнай бяспекі Рэспублікі Беларусь: асноўныя пагрозы нацыянальнай бяспекі, іх крыніцы, асноўныя напрамкі абароны ад пагроз нацыянальнай бяспекі *(*[*https://pravo.by/document/?guid=3871&p0=P924v0005*](https://pravo.by/document/?guid=3871&p0=P924v0005)*)*.

Пры вывучэнні пытання «Крызісныя працэсы ў сферы міжнароднага права» (*XI клас, тэма «Прававыя асновы міжнародных адносін»)* рэкамендуецца выкарыстоўваць матэрыялы выступлення Прэзідэнта Рэспублікі Беларусь А.Р. Лукашэнка на пасяджэнні сёмага Усебеларускага народнага сходу.

Пры вывучэнні пытання «Выбарчая сістэма ў Рэспубліцы Беларусь» (*XI клас, тэма «Канстытуцыйнае і выбарчае права»*) мэтазгодна выкарыстоўваць метадычныя рэкамендацыі для правядзення інфармацыйных гадзін «Выбарчае права» (Адукацыя і выхаванне, 2024). У выданні прадстаўлена інфармацыя аб выбарчай сістэме Рэспублікі Беларусь, выбарчым працэсе, выбарах Прэзідэнта Рэспублікі Беларусь, Усебеларускім народным сходзе.

Пры вывучэнні пытання «Гістарычная памяць беларускага народа» (*XI клас, тэма «Развіццё культуры і ўмацаванне здароўя нацыі»)* неабходна акцэнтаваць увагу вучняў на тым, што гістарычная памяць як сукупнасць ведаў, меркаванняў, ацэнак, перакананняў і ўяўленняў аб падзеях, з’явах і працэсах мінулага з’яўляецца важным фактарам кансалідацыі беларускага грамадства. У Рэспубліцы Беларусь удасканалены прававыя механізмы развіцця дзяржаўнай гістарычнай палітыкі і захавання гістарычнай праўды і памяці аб гераічным подзвігу савецкага народа ў гады Вялікай Айчыннай вайны. У прыватнасці:

у Канстытуцыі Рэспублікі Беларусь замацаваны палажэнні аб тым, што «дзяржава забяспечвае захаванне гістарычнай праўды і памяці аб гераічным подзвігу беларускага народа ў гады Вялікай Айчыннай вайны» (артыкул 15); «захаванне гістарычнай памяці аб гераічным мінулым беларускага народа, патрыятызм з’яўляюцца абавязкам кожнага грамадзяніна Рэспублікі Беларусь» (артыкул 54);

прыняты законы:

«Аб недапушчэнні рэабілітацыі нацызму» (2021 год) *(*[*https://pravo.by/document/?guid=12551&p0=H12100103&p1=1*](https://pravo.by/document/?guid=12551&p0=H12100103&p1=1)*)*,

«Аб генацыдзе беларускага народа» (2022 год) *(*[*https://pravo.by/document/?guid=12551&p0=H12200146*](https://pravo.by/document/?guid=12551&p0=H12200146)*)*;

уведзена норма аб крымінальнай адказнасці за рэабілітацыю нацызму.

Важнае значэнне для выхавання вучняў мае вывучэнне пытання «Дзяржаўная палітыка ў сферы прафілактыкі спажывання наркатычных сродкаў. Сацыяльныя наступствы спажывання наркотыкаў»(*XI клас, тэма «Развіццё культуры і ўмацаванне здароўя нацыі»).* Пры абмеркаванні гэтых пытанняў рэкамендуецца выкарыстоўваць матэрыялы рубрыкі «Прафілактыка злачынстваў і правапарушэнняў сярод навучэнцаў», якія размешчаны на нацыянальным адукацыйным партале: [*https://vospitanie.adu.by/profilaktika-prestuplenij-i-pravonarushenij-sredi-obuchauschihsya.html*](https://vospitanie.adu.by/profilaktika-prestuplenij-i-pravonarushenij-sredi-obuchauschihsya.html).

**Выкарыстанне розных крыніц інфармацыі**

У працэсе навучання грамадазнаўству неабходна вучыць вучняў працаваць з рознымі крыніцамі сацыяльна-гуманітарнай інфармацыі (у тэкставай і графічнай формах), уключаючы афіцыйныя публікацыі на інтэрнэт-рэсурсах дзяржаўных органаў, афіцыйныя статыстычныя выданні, нарматыўныя прававыя акты і інш. Асаблівую ўвагу трэба надаць рабоце з тэкстам Канстытуцыі Рэспублікі Беларусь.

Заданні, якія прапануюцца вучням пры рабоце з рознымі крыніцамі інфармацыі, павінны быць накіраваны на фарміраванне ўменняў вылучаць факты, ацэначныя суджэнні, меркаванні, крытычна ацэньваць і інтэрпрэтаваць атрыманую сацыяльную інфармацыю, фармуляваць на гэтай аснове ўласныя заключэнні і ацэначныя меркаванні.

**Рэкамендаваныя метады работы**

У працэсе навучання грамадазнаўству рэкамендуецца выкарыстоўваць практычныя метады навучання: стварэнне праблемных сітуацый, дзелавая гульня, мазгавы штурм, дыскусія, дэбаты па актуальных грамадскіх пытаннях, вырашэнне вучэбна-пазнавальных задач, аналіз з’яў і падзей, якія адбываюцца ў сучасным сацыяльным жыцці, распрацоўка праектаў. Пры гэтым асаблівую ўвагу трэба надаваць развіццю культуры мовы вучняў, фарміраванню паважлівага стаўлення да суразмоўцы.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыйянальна-каштоўнаснага стаўлення вучняў да вывучаемых грамадскіх з’яў, працэсаў. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць вывучаемыя з’явы, працэсы; праявіць уласную маральную, грамадзянскую пазіцыю; выказаць і абгрунтаваць сваё стаўленне да матэрыялу, які вывучаецца.

**6. Вучэбныя праграмы факультатыўных заняткаў**

Пры правядзенні факультатыўных заняткаў па грамадазнаўстве прапануецца выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Грамадазнаўства*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/obshchestvovedenie.html).

**7. Фарміраванне функцыянальнай адукаванасці вучняў**

З 2023 года ў Беларусі праводзіцца нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе–снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Змест вучэбнага прадмета «Грамадазнаўства» дазваляе фарміраваць розныя складнікі функцыянальнай адукаванасці вучняў, уключаючы чытацкую, фінансавую. Важным сродкам фарміравання функцыянальнай адукаванасці з’яўляюцца практычныя задачы, заснаваныя на мадэляванні жыццёвых сітуацый, для вырашэння якіх вучням патрабуецца прымяняць міждысцыплінарныя веды, крытычнае і крэатыўнае мысленне, уменні працаваць з інфармацыяй і іншыя ключавыя кампетэнцыі. Прыклады падобных заданняў ўключаны ў дапаможнікі серыі «Учимся мыслить и действовать».

Для ўстаноў агульнай сярэдняй адукацыі распрацавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай* адукаванасці вучняў](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Для навучання вучняў праектнай дзейнасці на міжпрадметнай аснове рэкамендуецца вылучыць на кожны клас па адной гадзіне на тыдзень з кампанента ўстановы адукацыі вучэбнага плана ўстановы агульнай сярэдняй адукацыі адпаведнага віду на бягучы год з выкарыстаннем **вучэбна-метадычных комплексаў** (вучэбныя праграмы, дыдактычныя матэрыялы, метадычныя рэкамендацыі) **па фарміраванні функцыянальнай адукаванасці вучняў** пры вывучэнні вучэбных прадметаў гуманітарнай, гісторыка-грамадазнаўчай і сацыякультурнай, матэматычнай і прыродазнаўчай адукацыі.

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і інш.) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html). Выканаць трэніровачныя заданні можна на платформе [*https://niko.unibel.by*](https://niko.unibel.by)*.*

**8. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://president.gov.by*](https://president.gov.by/) – Афіцыйны інтэрнэт-партал Прэзідэнта Рэспублікі Беларусь;

[*https://pravo.by*](https://pravo.by/) – Нацыянальны прававы інтэрнэт-партал Рэспублікі Беларусь;

[*http://www.belstat.gov.by*](http://www.belstat.gov.by/) – афіцыйны сайт Нацыянальнага статыстычнага камітэта Рэспублікі Беларусь;

[*https://www.belta.by*](https://www.belta.by) – дзяржаўнае інфармацыйнае агенцтва краіны;

[*https://bisr.gov.by*](https://bisr.gov.by/) – сайт Беларускага інстытута стратэгічных даследаванняў;

[*http://fingramota.by*](http://fingramota.by/)– адзіны партал фінансавай адукаванасці;

[*https://www.belarus.by/ru/travel/heritage*](https://www.belarus.by/ru/travel/heritage)– афіцыйны сайт Рэспублікі Беларусь;

[*http://eior.by*](http://eior.by) – адзіны інфармацыйна-адукацыйны рэсурс;

[*http://boxapps.adu.by*](http://boxapps.adu.by) – інтэрактыўныя дыдактычныя матэрыялы па вучэбных прадметах.

**9. Арганізацыя метадычнай работы**

У план работы метадычных фарміраванняў настаўнікаў па вучэбным прадмеце «Грамадазнаўства» ў 2025/2026 навучальным годзе (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў грамадазнаўства) прапануецца ўключыць актуальныя пытанні арганізацыі адукацыйнага працэсу і методыкі выкладання вучэбнага прадмета «Грамадазнаўства». У кантэксце падрыхтоўкі да НДЯА–2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбнага прадмета «Грамадазнаўства».

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам кваліфікацыі настаўнікаў, іх прафесійных інтарэсаў і запытаў.

На жнівеньскіх прадметных секцыях настаўнікаў грамадазнаўства рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Грамадазнаўства» ў 2025/2026 навучальным годзе:

змены ў Кодэксе Рэспублікі Беларусь аб адукацыі;

змены ў вучэбнай праграме па вучэбным прадмеце «Грамадазнаўства» для Х класса;

асаблівасці работы з адзіным інфармацыйна-адукацыйным рэсурсам *(*[*https://eior.by*](https://eior.by/)*)*.

2. Рэалізацыя задач Года добраўпарадкавання у працэсе навучання вучэбнаму прадмету «Грамадазнаўства».

3. Аналіз вынікаў і напрамкі ўдасканалення падрыхтоўкі вучняў да цэнтралізаванага экзамену па вучэбным прадмеце «Грамадазнаўства».

4. Падрыхтоўка вучняў да рэпетыцыйнага Нацыянальнага даследавання якасці адукацыі.

5. Аналіз вынікаў работы метадычных фарміраванняў настаўнікаў грамадазнаўства ў 2024/2025 навучальным годзе. Планаванне работы метадычных фарміраванняў на 2025/2026 навучальны год.

На пасяджэннях метадычных фарміраванняў на працягу 2025/2026 навучальнага года рэкамендуецца разгледзець тэарэтычныя і практычныя аспекты методыкі выкладання вучэбнага прадмета з улікам наяўнага эфектыўнага педагагічнага вопыту настаўнікаў рэгіёна:

метады, прыёмы і сродкі рэалізацыі выхаваўчага патэнцыялу вучэбнага прадмета «Грамадазнаўства» з мэтай фарміравання патрыёта і грамадзяніна, духоўна-маральных каштоўнасцей вучняў, іх гатоўнасці да працягу адукацыі і прафесійнага самавызначэння;

рэалізацыя міжпрадметных сувязей у працэсе навучання грамадазнаўству;

выкарыстанне заданняў даследчага, праблемнага характару ў працэсе навучання вучэбнаму прадмету «Грамадазнаўства»;

праектаванне сучаснага ўрока з пазіцыі сістэмна-дзейнаснага і кампетэнтнаснага падыходаў з выкарыстаннем актыўных і інтэрактыўных метадаў навучання (кейс-метад, дэбаты, гейміфікацыя і інш.);

выкарыстанне лічбавых тэхналогій для арганізацыі адукацыйнага працэсу, уключаючы тэхналогіі штучнага інтэлекту;

прымяненне фарміруючага ацэньвання на вучэбных занятках як умовы атрымання зваротнай сувязі ад вучняў і развіцця навыку прымянення ведаў на практыцы.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://akademy.by*](https://akademy.by)*/* [*Галоўная / Актуальныя матэрыялы / Аб Акадэміі / Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*).*

Навукова-інфармацыйную і арганізацыйна-метадычную дапамогу настаўнікам аказвае часопіс **«История и современность»** (дзяржаўнае прадпрыемства «Выдавецтва “Адукацыя і выхаванне”»).